फ्लोमिक ग्लोबल लॉजिस्टिक्स का शेयर 35 पैसे से ₹92.95 पर पहुंचा, 4 साल में निवेशकों को 26,000% रिटर्न दिया
35 paise to ₹92.95: Multibagger BSE listed stock flomic global logistics ltd turns ₹1 lakh to 2.5 crore in four year
फ्लोमिक ग्लोबल लॉजिस्टिक्स लिमिटेड के शेयरों ने पिछले कुछ सालों में अपने निवेशकों को बंपर रिटर्न दिया है। BSE लिस्टेड इस स्मॉल-कैप मल्टीबैगर स्टॉक का प्राइस पिछले 4 साल में 35 पैसे से बढ़कर ₹92.95 पर पहुंच गया है। यानी लगभग चार साल में कंपनी ने इन्वेस्टर्स को 26,000% से ज्यादा का रिटर्न दिया है। मंगलवार को इसका शेयर 1.30 रुपए यानी 1.42% बढ़कर 92.95 रुपए पर बंद हुआ।
₹1 लाख का बना ₹2.50 करोड़
अगर आपने 4 साल पहले फ्लोमिक ग्लोबल लॉजिस्टिक्स के 1 लाख रुपए के शेयर खरीदे होते, तो आज आपका इन्वेस्टमेंट बढ़कर 2.50 करोड़ रुपए से ज्यादा का हो जाता। वहीं पिछले 2 सालों में इस शेयर ने निवेशकों को 1400% से ज्यादा का रिटर्न दिया है।
16 अप्रैल 2021 को कंपनी का शेयर BSE पर करीब 6 रुपए के लेवल पर था। ऐसे में अगर 2 साल पहले आपने शेयर में 1 लाख रुपए का निवेश किया होता, तो आज आपको इससे 15 लाख रुपए से ज्यादा का रिटर्न मिलता। वहीं इस स्टॉक ने बीते एक महीने में सिर्फ 0.24% का ही रिटर्न दिया है।
बीते 6 महीने में कंपनी के शेयरों में 30% से ज्यादा की गिरावट आई। वहीं पिछले 1 साल में इसके शेयर में 20% से ज्यादा की गिरावट रही थी। हालांकि, अब पिछले कुछ दिनों से कंपनी के शेयर में रिकवरी देखने को मिल रही है।
कंपनी का मार्केट कैप 66.92 करोड़ रुपए का है
इस कंपनी का 52-वीक लो ₹71.60 और 52-वीक हाई ₹181.90 प्रति शेयर है। कंपनी का मार्केट कैप 66.92 करोड़ रुपए का है। फ्लोमिक ग्लोबल एक लॉजिस्टिक कंपनी है। यह पूरी दुनिया में अपनी सर्विस अवेलेबल कराती है।
रिस्की है छोटी कंपनियों के स्टॉक्स में निवेश
स्टॉक खरीदने से पहले इन बातों का रखें ध्यान
